b'\n_START_ARTICLE_\nSvetozar Ritig\n_START_SECTION_\nCerkvena kariera\n_START_PARAGRAPH_\nRitig je \xc5\xa1tudiral teologijo v Sarajevo in \xc4\x90akovu, kjer je diplomiral, medtem ko je doktoriral na Dunaju leta 1902. Leta 1895 je prejel duhovni\xc5\xa1ko posve\xc4\x8denje in bil nekaj \xc4\x8dasa tajnik \xc5\xa1kofa Strossmayerja._NEWLINE_Pozneje je bil predavatelj cerkvene zgodovine v \xc4\x90akovu in v Zagrebu. Med letoma 1915 in 1917 je bil \xc5\xbeupnik \xc5\xbeupnije Sv. Bla\xc5\xbe in med letoma 1917 in 1941 pa osrednje zagreb\xc5\xa1ke \xc5\xbeupnije Sv. Marka. Upokojen je bil leta 1954.\n_START_SECTION_\nAkademska kariera\n_START_PARAGRAPH_\nV svoji akademski karieri se je posvetil predvsem hrva\xc5\xa1ki cerkveni zgodovini. Njegovo najpomembnej\xc5\xa1e delo je Povijest i pravo sloven\xc5\xa1tine u crkvenom bogoslu\xc5\xbeju, s osobitim obzirom na Hrvatsku, l. sveska od 863 - 1248 (1910). Leta 1947 je postal \xc4\x8dlan JAZU._NEWLINE_Med drugim si je prizadeval za ustanovitev Staroslovanskega in\xc5\xa1tituta, katerega je vodil od leta 1952 do svoje smrti.\n_START_SECTION_\nPoliti\xc4\x8dna kariera\n_START_PARAGRAPH_\nKot \xc4\x8dlan Hrva\xc5\xa1ke stranke prava je bil med letoma 1908 in 1918 \xc4\x8dlan Sabora. Leta 1918 je postal \xc4\x8dlan Narodnega sveta SHS. Po ustanovitvi Kraljevine SHS je postal \xc4\x8dlan Hrva\xc5\xa1ke dru\xc5\xbebe in bil med letoma 1919 in 1920 \xc4\x8dlan Za\xc4\x8dasnega narodna predstavni\xc5\xa1tva. Med letoma 1917 in 1932 je poslanec v Mestnem predstavni\xc5\xa1tvu. _NEWLINE_Zaradi kritike Anteja Paveli\xc4\x87a so ga usta\xc5\xa1i preganjali leta 1941. Umaknil se je na italijansko-zasedeno ozemlje in se povezal z NOG. 13. septembra 1943 je vstopil v NOVJ. Bil je \xc4\x8dlan ZAVNOH in predsednik Komisije za verska vpra\xc5\xa1anja ZAVNOH. Po vojni je bil zvezni in republi\xc5\xa1ki poslanec, minister,...'